ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660008145

ขอความอนุเคราะห์ติดตั้งไฟฟ้าส่องสว่างริมทางและติดตั้งไฟป้ายรถโดยสารประจำทางและพิจารณาปรับเพิ่มที่นั่งรอรถโดยสารฯ บริเวณ ป้ายรถโดยสารประจำทาง เยื้องอาคารยูไนเต็ด เซ็นเตอร์ (United Center)  ถนนสีลม เขตบางรัก กรุงเทพมหานคร จุดสังเกตอาคารยูไนเต็ด เซ็นเตอร์ อยู่ฝั่งตรงกันข้ามกับโรงพยาบาลกรุงเทพคริสเตียน เนื่องจากเดิมที ป้ายหยุดรถโดยสารประจำทางจะตั้งอยู่บริเวณอาคารอาคารยูไนเต็ด เซ็นเตอร์ (United Center) แต่ปัจจุบันได้มีการย้ายป้ายรถโดยสารประจำทางมาตั้งอยู่ใกล้ตึกไพรอทช่วงหัวโค้ง  ซึ่งเมื่อก่อนยังได้รับแสงไฟจากอาคารอาคารยูไนเต็ด เซ็นเตอร์  แต่ปัจจุบัน มีต้นไม้ใหญ่ ขึ้น 2 ข้าง และไม่มีไฟฟ้าส่องสว่าง และบริเวณป้ายหยุดรถโดยสารประจำทาง ก็ไม่มีไฟฟ้า ทำให้กลางคืนรถโดยสารประจำทาง จะไม่จอดรับผู้โดยสาร ทั้งนี้ผู้ร้องแจ้งว่าได้เคยรอรถโดยสารฯ อยู่บริเวณดังกล่าว ในช่วงเวลาประมาณ 05.30 น. แต่กลับไม่มีรถโดยสารฯ จอดรับ สาเหตุเนื่องจากป้ายหยุดรถโดยสารฯ บริเวณดังกล่าว ไม่มีไฟฟ้าส่องสว่าง และมีต้นไม้ใหญ่บดบังทัศนียภาพ  ทำให้รถโดยสารฯ ที่ขับผ่านมาในช่วงเวลากลางคืน หรือช่วงเวลาที่มืด อาจมองไม่เห็น จึงไม่หยุดรับผู้โดยสารฯ  ประกอบกับบริเวณป้ายหยุดรถโดยสารฯ มีพื้นที่ค่อนข้างกว้าง แต่มีที่นั่งรอรถโดยสารเพียง 4 ที่นั่ง และยังพบสายไฟพันอยู่บริเวณขอบที่นั่งรอรถโดยสาร เกรงว่าจะทำให้เกิดอันตรายได้  ประสบปัญหามาเป็นระยะเวลา  4-5 เดือน จึงประสงค์ให้หน่วยงานที่เกี่ยวข้องเข้ามาติดตั้งไฟฟ้าส่องสว่างริมทางและติดตั้งไฟบริเวณป้ายรถโดยสารประจำทาง และเพิ่มที่นั่งรอรถโดยสารฯ เพื่อเป็นการอำนวยความสะดวกให้กับประชาชน


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata